NOTĂ DE FUNDAMENTARE
la proiectul de decizie „Cu privire la casarea mijloacelor fixe din instituțiile de învățământ din raionul Ștefan Vodă”
1. Denumirea autorului proiectului
Proiectul de decizie este elaborat de Direcția generală educație a Consiliului raional Ștefan Vodă în baza demersurilor înaintate de instituțiile de învățământ vizate.
2. Condițiile care au impus elaborarea proiectului
Proiectul este elaborat ca urmare a demersurilor IP Gimnaziul Popeasca și IP Școala Primară „Grigore Vieru” din or. Ștefan Vodă privind casarea unor mijloace fixe care, în urma exploatării îndelungate, au devenit uzate fizic și moral, fiind improprii utilizării conform destinației și nerentabile pentru reparație.
Bunurile propuse spre casare sunt înregistrate în evidența contabilă a instituțiilor și întrunesc condițiile prevăzute de Regulamentul privind casarea bunurilor uzate, raportate la mijloacele fixe, aprobat prin Hotărârea Guvernului nr. 500/1998.
3. Obiectivele urmărite și rezultatele scontate
Adoptarea proiectului va permite:
· scoaterea din evidența contabilă a mijloacelor fixe uzate;
· actualizarea patrimoniului instituțiilor publice de învățământ;
· respectarea cadrului normativ privind administrarea patrimoniului public;
· valorificarea, după caz, a materialelor recuperabile rezultate în urma casării.
4. Principalele prevederi ale proiectului
Proiectul prevede:
· permiterea casării mijloacelor fixe ale IP Gimnaziul Popeasca și IP Școala Primară „Grigore Vieru” din or. Ștefan Vodă;
· constituirea comisiilor de casare prin ordinul conducătorilor instituțiilor;
· desfășurarea procedurii de casare conform Hotărârii Guvernului nr. 500/1998;
· verificarea legalității și corectitudinii documentelor de casare de către Direcția finanțe.
5. Fundamentarea economico-financiară
Proiectul nu implică cheltuieli suplimentare din bugetul raional.
Casarea bunurilor va conduce la actualizarea valorii patrimoniului contabil al instituțiilor, iar materialele recuperabile vor fi înregistrate în evidența contabilă conform legislației în vigoare.
6. Compatibilitatea cu legislația Uniunii Europene
Proiectul nu are ca obiect armonizarea legislației naționale cu legislația Uniunii Europene.

7. Avizarea și consultarea publică
Proiectul urmează a fi avizat de subdiviziunile competente ale Consiliului raional și examinat în cadrul comisiilor consultative de specialitate.
8. Constatările expertizelor
Proiectul nu necesită efectuarea expertizelor obligatorii prevăzute de legislație și este elaborat în executarea normelor privind administrarea patrimoniului public și evidența contabilă în instituțiile publice.
9. Temeiul juridic
Proiectul este elaborat în baza:
· art. 43 alin. (2), art. 46 și art. 77 alin. (1) din Legea nr. 436/2006 privind administrația publică locală;
· Legii contabilității și raportării financiare nr. 287/2017;
· pct. 49 din Instrucțiunea cu privire la evidența contabilă în instituțiile publice, aprobată prin Ordinul ministrului finanțelor nr. 93/2010;
· Hotărârii Guvernului nr. 500/1998 pentru aprobarea Regulamentului privind casarea bunurilor uzate, raportate la mijloacele fixe.
10. Concluzii
Adoptarea proiectului va asigura administrarea eficientă și legală a patrimoniului instituțiilor publice de învățământ din subordinea Consiliului raional Ștefan Vodă, prin scoaterea din evidența contabilă a bunurilor uzate care nu mai pot fi utilizate conform destinației și care nu mai justifică efectuarea reparațiilor.

